24.2.2022.
LV
Eiropas Savienības Oficiālais Vēstnesis
L 45/1463 KOMISIJA IZMĒĢINĀJUMA PROJEKTI
PP 07 — NODAĻA IEGULDĪJUMI CILVĒKOS, SOCIĀLAJĀ KOHĒZIJĀ UN VĒRTĪBĀS (turpinājums) PP 07 21
(turpinājums)
PP 07 21 07
(turpinājums) — atbalstītu iespēju nodrošināšanu, jo īpaši izmantojot uzņēmējdarbības stratēģijas un atjaunojot pašcieņu un rīcības iespējas, lai pārvarētu sociālo izolāciju, kas izriet no ilgtermiņa nabadzības.
Finansiālās iekļaušanas izmantošana, lai nodrošinātu romu piekļuvi pamatpakalpojumiem un būtiskiem pakalpojumiem, ir tikpat svarīga romu integrācijas sastāvdaļa kā nodarbinātība, mājokļi, veselības aprūpe vai izglītība.
Ir lielāka iespējamība, ka mājsaimniecības, kas var piekļūt finanšu pamatpakalpojumiem un saprast tos, un pārvaldīt krājkontu, sociālos pabalstus izmantos efektīvāk.
Politikas veidotāji sadarbībā ar projektu vadību var sasaistīt finansiālo iekļaušanu un personīgo, kā arī uzņēmējdarbības attīstības atbalstu ar tautas attīstības rezultātiem.
Izmēģinājuma projekts Šā izmēģinājuma projekta mērķis ir izmēģināt alternatīvu sociālo pabalstu izmaksāšanas mehānismu, kas paredz reizi nedēļā veikt maksājumus, izmantojot e-maksājumu kartes, un pastāvīgi nodrošināt iespēju palielināšanu, izmantojot konsultācijas uzņēmējdarbības un pašattīstības jomā un mācības finanšpratības jomā, vienlaicīgi ievērojot dalībvalstu kompetenci un atbildību savu sociālās aizsardzības sistēmu noteikšanā un organizēšanā, tostarp attiecībā uz pabalstu sadales principiem.
BIG shēma ir paredzēta kā esošo sociālo pabalstu apvienojums ar pabalstiem, lai segtu izmaksas, kas saistītas ar dalību spēju veidošanas pasākumos, un stimuliem saņēmējiem sasniegt mērķus, kas noteikti viņu individuālajā/ģimenes rīcības plānā.
Tā tiks apvienota ar pasākumiem, kas palīdz veidot indivīdu spējas (no jauna) iekļauties darba tirgū un sabiedrībā.
Minētais varētu būt daļa no pasākumu kopuma, kas ļauj indivīdiem un ģimenēm atjaunot savas rīcības iespējas un pakāpeniski izkļūt no nabadzības.
Izmēģinājuma projekts tieši atbalstīs politikas eksperimentus, izmēģinot alternatīvu pieeju, lai izprastu un novērstu nabadzību. — Drošība – dzīve ar trūkuma un nenodrošinātības apziņu rada psiholoģisku spriedzi un ierobežo trūkumā dzīvojošo cilvēku garīgo apvārsni, tādējādi liedzot viņiem veidot ilgtermiņa plānus vai pieņemt labākus lēmumus konkrētajā brīdī. — Plašāks resursu klāsts – ir jāuzsver, ka nabadzība nav tikai sadales (atbilstīgi naudas trūkumam) vai materiāla problēma, saskatot saikni ar sociālo izolāciju un piekļuvi virknei resursu (materiālais, prasmju, sociālais un pilsoniskais aspekts), lai mājsaimniecības varētu īstenot jaunas un dzīvotspējīgākas iztikas stratēģijas. — Riska kapitāls attiecībā uz cilvēkiem – ieguldījumi cilvēkkapitālā kā alternatīva pieeja uzkrājumu veidošanai, kas būtībā kalpo kā “riska kapitāls attiecībā uz cilvēkiem”; tas būtu jauns veids, kā ieguldīt cilvēkkapitālā (tāpat, kā to dara attiecībā uz uzņēmumiem) un pārvarēt sociālās un kultūras vides ierobežojumus.
Attiecībā uz pirmo minēto punktu politikas eksperimentu pamato daudzvalstu pētījumi, kas liecina, ka trūkumcietēji, kuri saņem beznosacījumu sociālos pabalstus, neizšķiež naudu dažādām vēlmēm, bet gan izlieto to savu vajadzību apmierināšanai.
Attiecībā uz otro punktu – minētā pieeja palīdzēs sociālo pabalstu saņēmējiem, jo īpaši neaizsargātām un sociāli atstumtām kopienām, izmantot dažādas iztikas stratēģijas, lai izkļūtu no nabadzības un parādsaistību apburtā loka.
Tas arī radīs apstākļus ekonomikas attīstībai un visnabadzīgāko iedzīvotāju dzīves līmeņa uzlabošanai.